קרב ארז

קרב ארז התרחש ב-7 באוקטובר 2023, במסגרת מתקפת הפתע על ישראל, ובמהלכו חדרו אל קיבוץ ארז ומוצב מעבר ארז עשרות מחבלים של ארגון הטרור חמאס.

במהלך הקרב הצליחו מחבלים להשתלט זמנית על המוצב, להרוג כמה מהחיילים שבו ולחטוף אחרים. אל קיבוץ ארז לא הצליחו להיכנס, לאחר שכיתת הכוננות של הקיבוץ מנעה זאת מהם.

רקע

מהלך הקרבות

קיבוץ ארז 
בסביבות 6:30 בבוקר חדרו לישראל כ-1,500 מחבלים פלסטינים מארגון הטרור חמאס, ובין 15 ל-20 מהם החלו להתקרב לשער קיבוץ ארז שנמצא סמוך למעבר ארז – מעבר הגבול הצפוני של רצועת עזה, המהווה מעבר בין רצועת עזה לישראל.

חברי כיתת הכוננות של הקיבוץ שמעו קולות ירי וזיהו את המחבלים נוסעים על כביש 4 בדרכם לשער הקיבוץ. חברי כיתת הכוננות התאספו ליד האנדרטה לזכרם של לוחמי הפלמ"ח שנמצאת בנקודה גבוהה בקיבוץ, ומשם יצאו למתקפת מנע ממרחק של בין 150 ל-200 מטרים מחוליית המחבלים שהגיעה בשני טנדרים עמוסים במחבלים. במהלך הקרב, הרבש"ץ הרים רחפן לאוויר וראה שתקפו אותם בעוד כיוון, וגם משם הם מנעו חדירה לישוב. בהמשך חברו אליהם גם חברי כיתת הכוננות של קיבוץ אור הנר.

במהלך חילופי האש השתמשו המחבלים בירי מרובי סער, ברימונים וב-RPG. הקרב נמשך כשעתיים, ובמהלכו נהרג אחד מחברי כיתת הכוננות, אמיר נעים.

מוצב מעבר ארז 

במקביל לניסיון החדירה לקיבוץ ארז הצליחו מחבלים לחדור למוצב מעבר ארז, הרגו חיילים ששהו שם וחטפו אחרים לרצועת עזה. לאחר שעות רבות של לחימה במחבלים צה"ל כבש מחדש את המוצב והרג את המחבלים.

הערות שוליים 

מתקפת הפתע על ישראל (2023)
חמאס: פיגועים
ארז (קיבוץ)
מלחמת חרבות ברזל: קרבות
אוגדת עזה